Ancheta continuă în capitala Austriei: "Ca musulman, mi-e teamă că oamenii se vor îndrepta împotriva turcilor".
Vienezii au aprins candele în memoria celor patru victime. Ancheta continuă în capitala Austriei, în urma atacului armat. Peste 20 de persoane au fost rănite în atacul terorist.
Atacul de la sinagogă a lăsat urme adânci în sufletele vienezilor. În timp ce poliţiştii continuă ancheta, locuitorii capitalei austriece s-au rugat și au aprins lumânări în memoria celor patru oameni uciși de terorist.Mavise Demirkan, localnică cu origini turceşti: "Ca musulman, mi-e teamă că oamenii se vor îndrepta împotriva turcilor, deşi noi nu avem legătură cu asta, trebuie să spun că m-am tot gândit la asta ieri. Mă delimitez total de cele întâmplate, aceştia nu suntem noi."Şi la Catedrala Sf. Stephan, oamenii s-au rugat şi au ţinut un moment de reculegere. Viaţa începe să revină uşor-uşor la normal în capitala Austriei.Roman Schulz, localnic: "Ieri am avut o zi liberă, eram plecat din oraş. Astăzi, totul pare să revină la normal, dar, desigur, starea de spirit este apăsătoare, aşa cum e normal după un astfel de incident. Dar cred că trebuie să rămânem uniţi, nu trebuie ca bucuria vieţii să ne fie luată, pentru asta e cunoscută Viena.".